Φιλούμενος ο Φιλαδελφεύς

Ο Φιλούμενος ο Φιλαδελφεύς (4ος αιώνας) ήταν αθλητής από τη Φιλαδέλφεια της Λυδίας και από τους τελευταίους ολυμπιονίκες πριν οι αγώνες καταργηθούν. Υπήρξε ολυμπιονίκης σε αγώνισμα συμπλοκής (άγνωστο ποιο, πυγμαχία, παγκράτιο ή πάλη), κατά τους 287ους αγώνες ολυμπιακούς αγώνες της αρχαιότητας (το 369). Θεωρείτο ειδήμων σε όλα τα αγωνίσματα συμπλοκής και διέθετε ευρεία αναγνώριση από τη ρωμαϊκή αριστοκρατία της εποχής. Σύμφωνα με τη διήγηση του ιστορικού Πανοδώρου του Αλεξανδρινού, ο Φιλούμενος έζησε την εποχή του αυτοκράτορα Θεοδοσίου Α´, και κάποτε είχε κτυπήσει ένα χάλκινο άγαλμα προκαλώντας του βαθύ ρήγμα. Μέσα στο ρήγμα υπήρχε ένα σύντομο επίγραμμα το οποίο ανέφερε «Ο χαλκός είναι πολύ πιο αδύναμος από το χέρι μου». 

Παραπομπές

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες από την Μικρά Ασία
Κατηγορία:Αρχαίοι ολυμπιονίκες αγωνισμάτων συμπλοκής
Κατηγορία:Αρχαίοι ολυμπιονίκες (4ος αιώνας)